**grb_3d_za_doc.gif**

**REPUBLIKA HRVATSKA  
 KRAPINSKO-ZAGORSKA ŽUPANIJA**

**Povjerenstvo za provedbu Javnog natječaja**

**za prijam u službu u Upravni odjel**

**za gospodarstvo, poljoprivredu, turizam,**

**promet i komunalnu infrastrukturu**

KLASA: 112-02/21-01/04

URBROJ: 2140/01-06-21-14

Krapina, 19. listopada 2021.

Na temelju članka 20. stavka 4. alineje 3. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08., 61/11., 4/18. i 112/19.), Povjerenstvo za provedbu Javnog natječaja za prijam u službu u Upravni odjel za gospodarstvo, poljoprivredu, turizam, promet i komunalnu infrastrukturu upućuje

**POZIV NA PRETHODNU PROVJERU ZNANJA I SPOSOBNOSTI**

**Dana 26. listopada 2021. godine (utorak) s početkom u 8,00 sati** u sjedištu Krapinsko-zagorske županije u Krapini, Magistratska 1, u dvorani za sastanke**,** održati će se postupak prethodne provjere znanja i sposobnosti kandidata za prijam u službu višeg referenta za gospodarstvo u Upravni odjel za gospodarstvo, poljoprivredu, turizam, promet i komunalnu infrastrukturu, s mjestom rada u Ispostavi u Pregradi, a temeljem Javnog natječaja za prijam u službu na neodređeno vrijeme u Upravni odjel za gospodarstvo, poljoprivredu, turizam, promet i komunalnu infrastrukturu KLASA: 112-02/21-01/04, URBROJ: 2140/01-06-21-1 je objavljen u „Narodnim novinama“ broj 106, pri Hrvatskom zavodu za zapošljavanje Područnom uredu Krapina i na službenoj mrežnoj stranici Krapinsko-zagorske županije 29. rujna 2021. godine. Formalne uvjete propisane Natječajem ispunjavaju i mogu pristupiti prethodnoj provjeri znanja i sposobnosti, kandidati/kinje sljedećih inicijala (ime, prezime):

1. L.B.
2. M.B.
3. H.P.

Kada pristupe prethodnoj provjeri znanja i sposobnosti, pozvani su dužni predočiti osobnu iskaznicu radi identifikacije. Ako tko od pozvanih ne pristupi testiranju, smatrati će se da je prijava na Javni natječaj povučena.

Opis poslova, podaci o plaći, način obavljanja prethodne provjere znanja i sposobnosti kandidata i iz kojeg područja te pravni i drugi izvori za pripremanje kandidata za prethodnu provjeru znanja i sposobnosti objavljeni su u na web stranici Krapinsko-zagorske županije: <https://www.kzz.hr/natjecaj-prijam-visi-referent-za-gosp>.

Pri dolasku na prethodnu provjeru znanja i sposobnosti te cijelo vrijeme tijekom provođenja testiranja, kandidati su dužni primjenjivati sve potrebne epidemiološke mjere.

Prethodnu provjeru znanja i sposobnosti provodi Povjerenstvo za provedbu Javnog natječaja za prijam u službu u Upravni odjel za gospodarstvo, poljoprivredu, turizam, promet i komunalnu infrastrukturu.

Ovaj Poziv objaviti će se na web stranici Krapinsko-zagorske županije, [**www.kzz.hr**](http://www.kzz.hr)i na Oglasnoj ploči Krapinsko-zagorske županije u prizemlju zgrade sjedišta Krapinsko-zagorske županije u Krapini, Magistratska 1.

**PREDSJEDNICA POVJERENSTVA**

Dijana Marmilić